સ્થાનિક બુલિયન બજારના જાણકારોના જણાવ્યા પ્રમાણે સરકારે આયાત ડ્યૂટીમાં ઘટાડો કરતાં સ્થાનિક બજારમાં સોના અને ચાંદીની આયાત પડતર વધુ નીચી આવી શકે છે, જેના પગલે સોના અને ચાંદીના ભાવ વધુ ઘટી શકે છે. હાલ દશ ગ્રામ સોનાનો ભાવ રૂ. ૨૮,૪૦૦ની સપાટીએ જોવા મળી રહ્યો છે. એ જ પ્રમાણે ચાંદીનો ભાવ પણ પ્રતિ કિલો ગ્રામ ૩૯,૫૦૦ની સપાટીએ જોવા મળી રહ્યો છે ત્યારે આયાત પડતરમાં ઘટાડાના પગલે સોના અને ચાંદીના ભાવમાં વધુ ઘટાડો જોવાઇ શકે છે.